ฟาน กัล ยอมรับ ผีแดง แบกความคาดหวังสูงลิบ
สำนักข่าวต่างประเทศ รายงานวันที่ 12 ธ.ค. ว่า หลุยส์ ฟาน กัล ผู้จัดการทีม ปิศาจแดง แมนเชสเตอร์ ยูไนเต็ด สโมสรยักษ์ใหญ่แห่งศึกพรีเมียร์ลีก อังกฤษ ยอมรับทีมของเขากำลังเผชิญปัญหาในการรับมือกับความคาดหวัง จากพื้นฐานความสำเร็จในพรีเมียร์ลีกและยูฟ่า แชมเปียนส์ลีก ที่ เซอร์ อเล็กซ์ เฟอร์กูสัน อดีตบรมกุนซือเคยทำเอาไว้,ฟาน กัล พาทีมบุกไปแพ้ โวล์ฟบวร์ก 2-3 เมื่อวันอังคารที่ผ่านมา ส่งผลให้จบที่อันดับ 3 ของกลุ่ม บี ตกรอบแบ่งกลุ่มของศึกยูฟ่า แชมเปียนส์ ลีก ไปแบบชอกช้ำ แล้วลงไปเล่นในถ้วยยูโรปาลีก แทน ซึ่ง ฟาน กัล ก็ยอมรับว่าทีมปิศาจแดงในตอนนี้ต้องรับมือกับความคาดหวังอย่างหนัก,ปัญหาคือเราต้องตอบสนองต่อความคาดหวัง และความคาดหวังที่สโมสรแมนเชสเตอร์ ยูไนเต็ด มันก็มีสูงมาก และนั่นคือปัญหาของเรา คุณต้องวิเคราะห์ว่าความแตกต่างของทุกสโมสรในตอนนี้มันไม่เหมือนกับ 10 ปีที่ผ่านมา เนื่องจากวิวัฒนาการในวงการฟุตบอลและในฟุตบอลยุโรป ตอนนี้มีสโมสรมากมายที่มีเงินมีโครงสร้างในการที่จะชนะบางสิ่งบางอย่างได้ เช่นเดียวกับในพรีเมียร์ลีก ปีหน้าทุกสโมสรในพรีเมียร์ลีกจะมีเงินทุนมากกว่าสโมสรส่วนใหญ่ในยุโรป ตอนนี้ความแตกต่างมันมีไม่เยอะแล้ว หลักฐานก็คือในทุกสัปดาห์ทีมท้ายตารางสามารถเอาชนะทีมหัวตารางได้ ซึ่งมันไม่ได้เกิดขึ้นบ่อยๆ ในลีกอื่น ดังนั้นมันเป็นเรื่องยากที่ทีมในพรีเมียร์ลีกจะสู้กับทีมจากลีกอื่นในแชมเปียนส์ลีก ฟาน กัล กล่าว
หลุยส์ ฟาน กัล กุนซือทีมแมนเชสเตอร์ ยูไนเต็ด ยอมรับ ทีมของเขากำลังเผชิญปัญหาในการรับมือกับความคาดหวัง จากพื้นฐานความสำเร็จในพรีเมียร์ลีกและยูฟ่า แชมเปียนส์ลีก ที่ เซอร์ อเล็กซ์ เฟอร์กูสัน เคยทำเอาไว้
พรีเมียร์ลีก,แมนเชสเตอร์ ยูไนเต็ด,หลุยส์ ฟาน กัล,ข่าวกีฬา,ข่าว,ไทยรัฐออนไลน์